Държавен вестник, бр. 53, 2016 г., стр. 5

БРОЙ  53	
Д Ъ Р Ж А В Е Н  В Е С Т Н И К 	
СТР.  5  
цедурата“ – от датата, на която е образувано 
производството по обжалване, до окончател­
ното решаване на спора. 
Чл. 5. (1) За всяка процедура ръководите­
лят на управляващия орган на програмата, 
съответно на водещата програма, утвърждава 
при условията и по реда на чл. 26, ал. 1, 3, 4 
и 5 ЗУСЕСИФ насоки и/или друг документ, 
определящи:
1. условията за кандидатстване;
2. условията за изпълнение на одобрените 
проекти.
(2) При предоставяне на безвъзмездна 
финансова помощ за интегрирани проектни 
предложения документите по ал. 1 се разра­
ботват съвместно от управляващите органи на 
всяка от програмите, по които се предоставя 
финансовата помощ.
(3) Кандидат в процедура може да иска 
разяснения по документите по ал. 1 в срок 
до три седмици преди изтичането на срока за 
кандидатстване. Разясненията се утвърждават 
от ръководителя на управляващия орган, 
съответно от ръководителя на управляващия 
орган на водещата програма, или оправомо­
щено от него лице. Разясненията се дават по 
отношение на условията за кандидатстване, 
не съдържат становище относно качеството на 
проектното предложение и са задължителни 
за всички кандидати.
(4) Разясненията по ал. 3 се съобщават по 
реда на чл. 26, ал. 6 ЗУСЕСИФ в 10-дневен 
срок от получаване на искането, но не по-
късно от две седмици преди изтичането на 
срока за кандидатстване.
Чл. 6. Проектни предложения, проектни 
предложения за системен проект и финансови 
планове за бюджетна линия се подават чрез 
формуляр за кандидатстване при спазване 
на изискванията на ЗУСЕСИФ, това поста­
новление и документите по чл. 5, ал. 1, т. 1, 
утвърдени за конкретната процедура. 
Чл. 7. (1) В процедура чрез подбор не може 
да участват и безвъзмездна финансова помощ 
не се предоставя на лица, за които са налице 
обстоятелства за отстраняване от участие в 
процедура за възлагане на обществена поръчка 
съгласно чл. 54 от Закона за обществените 
поръчки или които не са изпълнили разпо­
реждане на Европейската комисия за възста­
новяване на предоставената им неправомерна 
и несъвместима държавна помощ.
(2) В документите по чл. 5, ал. 1, т. 1 може 
да се определят и други изисквания към 
кандидатите, включително изисквания за 
липса на обстоятелства по чл. 55 от Закона 
за обществените поръчки, като се посочват 
и съответните документи, с които се доказва 
съответствието с тези изисквания. 
(3) Изискванията по чл. 54, ал. 1, т. 1 и 2 
и когато е приложимо, по чл. 55, ал. 1, т. 5 от 
Закона за обществените поръчки се отнасят 
за лицата, които представляват кандидата. 
Изискванията по чл. 54, ал. 1, т. 7 от Закона 
за обществените поръчки се отнасят за лица­
та, които представляват кандидата, и лицата, 
които са членове на управителни и надзорни 
органи на кандидата.
(4) Изискванията по ал. 1 и 2 се прилагат 
и за партньорите на кандидата, като за тях­
ното доказване се прилага редът по ал. 6. По 
отношение на асоциираните партньори не се 
допуска конфликт на интереси. 
(5) В процедура чрез директно предоставяне 
изискванията към конкретните бенефициенти 
и техните партньори и асоциирани партньори 
се определят в документите по чл. 5, ал. 1, т. 1. 
(6) Съответствието с изискванията по ал. 1, 
2 и 5 се доказва:
1. при кандидатстване – само с декларации;
2. при предоставянето на безвъзмездната 
финансова помощ:
а) с официални документи, издадени от 
съответните компетентни органи – за об­
стоятелствата, за които такива документи се 
издават, или заверени копия от тях;
б) с декларации – за всички останали об­
стоятелства, които не са били декларирани 
на предходен етап, или когато е настъпила 
промяна във вече декларирани обстоятелства.
Чл. 8. При кандидатстването и предоста­
вянето на безвъзмездна финансова помощ 
управляващият орган няма право да изисква 
представяне на документи, когато данните 
в тях са достъпни чрез публичен безплатен 
регистър или когато информацията или дос­
тъпът до нея се предоставя от компетентния 
орган на управляващия орган по служебен път. 
Г л а в а  в т о р а
ПРАВИЛА ЗА ОЦЕНЯВАНЕ НА ПРОЕКТ­
НИ ПРЕДЛОЖЕНИЯ
Раздел I
Оценяване на проектни предложения чрез 
подбор 
Чл. 9. (1) При процедура чрез подбор се 
извършва:
1. оценяване на всяко проектно предло­
жение, подадено в определения срок, което 
включва:
а) оценка на административното съответ­
ствие и допустимостта;
б) техническа и финансова оценка;
2. класиране на проектните предложе­
ния, чиято оценка е по-голяма или равна на 
минимално допустимата по чл. 19, ал. 1, в 
низходящ ред;
3. определяне на проектни предложения, 
за които се предоставя финансова помощ. 
(2) Всеки кандидат може писмено да оттегли 
своето проектно предложение от оценителния 
процес, като в този случай оценителната ко­
мисия не разглежда оттегленото предложение. 
Оттеглянето на предложението се записва в 
оценителния доклад.